text: এ.এন.এম মমতাজ উদ্দিন চৌধুরী ইসলামী বিশ্ববিদ্যালয়ের প্রথম উপাচার্য (৩১-০১-১৯৮১ থেকে ২৭-১২-১৯৮৮) ছিলেন এবং ইসলামী বিশ্ববিদ্যালয় প্রতিষ্ঠার জন্য প্রকল্প পরিচালক হিসাবে দায়িত্ব পালন করেন। ইসলামী বিশ্ববিদ্যালয়ের প্রতিষ্ঠালগ্নে গুরুত্বপূর্ণ ভূমিকা পালন করেন। এছাড়াও তিনি মাধ্যমিক ও উচ্চ মাধ্যমিক অধিদপ্তরের মহা পরিচালক হিসাবে দায়িত্ব পালন করেছেন।
  
  জন্ম ও পরিচয় 
  এ এন এম মমতাজ উদ্দিন চৌধুরী লক্ষ্মীপুর জেলায় সদর উপজেলার দালাল বাজারে বিশিষ্ট মুসলিম জমিদার পরিবারে ১৯২৩ সালে জন্মগ্রহণ করেন। তার মাতার নাম ফাতেমা বেগম। তার ছেলেবেলা তার পরিবারের সাথে এই দালালবাজার গ্রামে কেটেছে।
  
  ইবিতে নিয়োগ দান
  
  দায়িত্ব পালন 
  ১৯৭৭ মক্কায় ওআইসির অনুষ্ঠানে বিভিন্ন দেশে ইসলামী বিশ্ববিদ্যালয় প্রতিষ্ঠার প্রস্তাবনা করা হয়। সেই প্রেক্ষিতে বাংলাদেশে ইসলামী বিশ্ববিদ্যালয় প্রতিষ্ঠার জন্য ২ ফেব্রুয়ারি ১৯৭৯ সালে প্রফেসর এ.এন.এম মমতাজ উদ্দিন চৌধুরীকে প্রকল্প পরিচালক নিয়োগ হিসাবে নিয়োগ দেওয়া হয়। তিনি দেড় বছর এই দায়িত্ব পালন করেন। এরপর ১৯৮১ সালের ৩১ জানুয়ারি প্রকল্প পরিচালক ড. এ এন এ মমতাজ উদ্দিন চৌধুরীকে প্রথম ভিসি নিয়োগ করে দু’টি অনুষদের অধীনে চারটি বিভাগে মোট ৩০০ জন ছাত্র নিয়ে ইসলামী বিশ্ববিদ্যালয়ের যাত্রা শুরু হয়। দুই বছর বাদেই এরশাদ সরকার ইসলামী বিশ্ববিদ্যালয়কে গাজীপুরে স্থানান্তর করেন, গাজীপুরে ইসলামী বিশ্ববিদ্যালয় ৭ বছর স্থায়ী ছিলো, এখানেই মমতাজ উদ্দিন চৌধুরীর মেয়াদ শেষ হয়। তিনি দুই মেয়াদে ৭ বছর ১১ মাস ইসলামী বিশ্ববিদ্যালয়ের উপাচার্যের দায়িত্ব পালন করেন।
  
  অপসারণ 
  ১৯৮৭ সালের ২১ ফেব্রুয়ারি শহীদ মিনারে ফুল দেওয়া নিয়ে উপাচার্যের সাথে ইসলামী বিশ্ববিদ্যালয় ছাত্রলীগের বিরোধ বাধে। উপাচার্য ধর্মীয় বিষয় টেনে এনে ছাত্রলীগ ও সকল ছাত্রদের নিষেধ করে কিন্তু ছাত্ররা নিষেধ অমান্য করে শহীদ মিনারে ফুল দেয়। এটা নিয়ে ছাত্রলীগ ও সাধারণ ছাত্রদের সাথে উপাচার্যের বাক-বিতন্ডা হয়। এরপরে ছাত্ররা ভিসি অপসারণের আন্দোলন করে ২৭ ডিসেম্বর ১৯৮৮ সালে মমতাজ উদ্দিনকে অপসারণ করে। তিনি তার মেয়াদ পূরণের মাত্র ৪ দিন পূর্বে উপাচার্যের দায়িত্ব থেকে অপসারিত হন।
  
  অবদান
  
  বিদ্যালয় প্রতিষ্ঠা 
  মমতাজ উদ্দিন চৌধুরী এবং মুক্তিযোদ্ধা এডভোকেট আক্তারুজ্জামান দুইজন মিলে লক্ষ্মীপুর সদর উপজেলায় লক্ষ্মীপুর দালাল বাজার ফাতেমা বালিকা উচ্চ বিদ্যালয় প্রতিষ্ঠা করেন, যেটা অত্র অঞ্চলের মধ্যে সুনামধন্য বালিকা উচ্চ বিদ্যালয়। এই বালিকা বিদ্যালয়টির নামকরন করা হয়েছে মমতাজ উদ্দিনের মাতা ফাতেমা বেগমের নামে।
  
  বই 
  
   পূর্ব পাকিস্তানে প্রাপ্ত বয়স্কদের শিক্ষার একটি পরিকল্পনা
  
  তথ্যসূত্র 
  
  বিষয়শ্রেণী:১৯২৩-এ জন্ম
  বিষয়শ্রেণী:বাংলাদেশী শিক্ষাবিদ
  বিষয়শ্রেণী:ইসলামী বিশ্ববিদ্যালয়ের উপাচার্য
  বিষয়শ্রেণী:লক্ষ্মীপুর জেলার ব্যক্তি
title: এ. এন. এম মমতাজ উদ্দিন চৌধুরী